Ožiai (Chvorostianka)

OžiaiVilius Pėteraitis, Ragainės ir Tilžės apskričių gyvenvietės, Mažosios Lietuvos enciklopedija, 2006 m. Nuoroda tikrinta 2024-09-22. (, nuo 1936 m. Aschen; Chvorostianka, ) – buvęs kaimas Rytų Prūsijoje, Ragainės, nuo 1922 m. – Tilžės-Ragainės apskrityje, dabartinės Kaliningrado srities šiaurės rytinėje dalyje, 15 km į šiaurės vakarus nuo Lazdynų ir 16 km į pietryčius nuo Ragainės, kairiajame Šešupės krante.

 Istorija 
dešinėje|miniatiūra|260px|Ožių kaimo bendruomenė 1934–1936 m.

Vietovardis kilęs iš pavardės Ožys. Anksčiau vadinti dar ir Kalviškiais (Kallwischken).Dietrich Lange, Aschen, Geographisches Ortsregister Ostpreußen, bildarchiv-ostpreussen.de, 2005. Nuoroda tikrinta 2024-09-22.

1785 m. buvo Ragainės Sendvario domenų valsčiaus karališkasis valstiečių kaimas su 7 ugniakurais (gyvenamaisiais pastatais),Johann Friedrich Goldbeck, Volständige Topographie des Königreichs Preussen, Volständige Topographie vom Litthauischen Kammer=Departement, p. 5. Karaliaučius ir Leipcigas, 1785. Nuoroda tikrinta 2024-09-22. 1821 m. – Leskaminio valsčiaus valstiečių kaimas su 54 gyventojais,Alexander A. Mützell, Leopold Krug, Neues topographisch-statistisch-geographisches Wörterbuch des preussischen Staats, T. 1 (A–F), p. 37. Kümmel, Halle, 1821. Nuoroda tikrinta 2024-09-22. 1846 m. – 11 sodybų kaimas su 65 gyventojais.Eduard Messow, Topographisch-statistisches Handbuch des Preussischen Staats, T. 1 (A–K), p. 23. Baensch, Magdeburgas, 1846. Tikintieji iki 1902 m. priklausė Būdviečių, vėliau – Vėdaraitiškių evangelikų liuteronų parapijai. 1818 m. po administracinių reformų kaimas priskirtas Ragainės apskričiai, 1874 m. pateko į apskrityje suformuotą Galbrasčių valsčių, 1909–1945 m. buvo Vėdaraitiškių valsčiaus sudėtyje.Amtsbezirk Sandkirchen, Territoriale Veränderungen in Deutschland und deutsch verwalteten Gebieten 1874–1945. Nuoroda tikrinta 2024-09-22. 1905 m. Ožiuose buvo 17 sodybų, gyveno 86 žmonės, iš jų 53 lietuviai (61,6 %); kaimas valdė 338 ha žemės.Gemeindelexikon für das Königreich Preußen, Heft I, Provinz Ostpreußen, p. 248, 249. Verlag des Königlichen Statistischen Landesamts, Berlin SW, 1907. 

XX a. pradžioje kaime buvo vėjo malūnas, paupyje – kapinaitės. Upės slėniu driekėsi kelių didelių sodybų kaimo branduolys, į pietus nuo jo augo Plikšilio (Plickschillis) miškas,Galbrasten, Informationszentrum
Ostpreußen. Nuoroda tikrinta 2024-09-23. už kurio, virš slėnio, stovėjo dar keletas kaimo viensėdžių. Po Antrojo pasaulinio karo ar vėliau sovietmečiu kaimas išnyko.

 Gyventojai 

 Šaltiniai 

Kategorija:Ragainės apskrities gyvenvietės
Kategorija:Panaikintos Krasnoznamensko rajono gyvenvietės